**ՈՒՂԵՐՁ**

Ջերմորեն շնորհավորում եմ մայրության բերկրանքը կրող կանանց և բոլոր աղջիկներին ապրիլյոթյան գեղեցիկ տոնի առթիվ:

Ապրիլի 7-ը հայկական տոնացույցի ամենից ազգային տոներից է, որով դարեր ի վեր ընդգծվել է կնոջ դերը հայ հասարակության մեջ: Սա մեծ պատասխանատվություն է ենթադրում հասարակական կյանքում կանանց լիարժեք և ներառական մասնակցության ապահովման, նրանց իրավունքների պաշտպանության քաղաքականությունն իրականացնելիս:

Թող ապրիլի 7-ով չսահմանափակվեն կանանց տոները, թող մեր մշակույթի անբաժան մասը դառնա տարվա բոլոր օրերին կանանց գնահատելն ու ոգեշնչելը:

Բոլորիդ տոնականությամբ պարուրված օր եմ մաղթում:

Հարգանքով՝

Չարենցավան համայնքի ղեկավար Հակոբ Շահգալդյան